# Aene Tornfahrt nach Göttingen

Textdaten :
| Autor: | Louis Kühnhold |
| Illustrator: | |
| Titel: | Aene Tornfahrt nach Göttingen |
| Untertitel: | |
| aus: | Erzählungen vom Oberharz in Oberharzer Mundart. Heft 5. |
| Herausgeber: | |
| Auflage: | |
| Entstehungsdatum: | |
| Erscheinungsdatum: | Vorlage:none |
| Verlag: | |
| Drucker: | |
| Erscheinungsort: | |
| Übersetzer: | |
| Originaltitel: | |
| Originalsubtitel: | |
| Originalherkunft: | |
| Quelle: | Commons |
| Kurzbeschreibung: | |
| Artikel in der Wikipedia ||
| Eintrag in der GND: ||
| Bild ||
| [[Bild:|250px]] | |
| Bearbeitungsstand ||
| fertig ||
| Fertig! Dieser Text wurde zweimal anhand der Quelle Korrektur gelesen. Die Schreibweise folgt dem Originaltext. ||
| Um eine Seite zu bearbeiten, brauchst du nur auf die entsprechende [Seitenzahl] zu klicken. Weitere Informationen findest du hier: Hilfe ||
| Indexseite ||
Vergange waar de Frihlingszeit Un fruh waarn nu alle Leit, Daß d’r Summer geeng annere Jahr Nett su kalt un rähnerisch waar.
Dänn vergange waarn all viele Woch’n,
Sudaß schließlich Manniger määnte: „Ach wänn’s doch ä Mool rähnte!“ Un trotzdan blieb’ schteets beim Alten, D’r Rähn schien hart zu halten,
Drim huur m’r Viele freeng un saan:
„Ebb wull de Torner nett balle wos haan?“
 Dänn, war frieher wos luuß im Tornverein, Su troot bei guten Watt’r ä Imschlook ein, Un dorim seifzten jetzt Viele schwäär:
„Wänn doch bluus ä Mool wos wäär!“
Pletzlich fuul All’n ä Schtään vom Harz, Wie’s huß schließlich allerwarts: „Nu hot äs Watter lang genung gewahrt, De Torner mach’n balle äne Fahrt!“
Un Viele saaten mit ängstlicher Schtimm:
„Ganz sicher ward’s dan Tog deengt schlimm.
Dänll wänn su viele Vereine zusammenkumme, Ward’s in d’r Luft wull toom un brumme;“ Drim schlug Manniger im Kalander noog,
Bezäängte dos Datum mit: „Krittischer Tog!“
Uns jedoch im Tornverein Blieb’s änglich gleich, wänn Rähn troot ein, Dänn su lang wie Torner sein gewasen Hot gewiß noch Käner gelasen,
Daß ä Torner hot gescheit Schtorm un Rähn,
Hitz oder Kellt, wudorrich allgemään Empfindliche Mänschen waarn verschreckt; Bei Torner ward dis nie entdeckt. Hie hääßt ’s: „Frisch, frumm, frehlich, frei,
Dorch dick un dinn, wu äs a sei!“
„Frisch, frumm, frehlich un frei,“ Waar do a unner Faldgeschrei, Wie mier mit gehuumner Brust Noch Göttingen fuhr’n im August.
Trotz Annere hofften of Rähn mit Bange,
Waar haarlich de Sunne doch aufgegange; Drim schproong a Viele dan Morring: „Vor Rähn haan m’r käne Sorring, Waar wäß“, schprooch Manniger vor sich:
„Am Aend lett uns d’r Verein im Schtich!“
Von uns jedoch die mier wollten fahr’n, Schtrich Manniger bedänklich dorring Haar’n, Un määnte, dachter su driewer nog: „s kann doch waarn ä krittischer Tog!“
[111]
Domit nu Kääner zu schpäät sollte kumme,
Hatt’n mier uns Alle viergenumme Frieh genung off’n Bahnhof zu sein, Domit käne Verschpätung treet ein.
 Die Arschten kame drim in langsame Schritt,
Die dachten: „mir kumme doch noch mit.“
Jedoch je wätter äs wuur an d’r Uhr, Desto rascher äs Gelaaf nong Bahnhof wuur, Un wie m’r nu sozen im Copé, Schwängte Aener noch sän Hut von d’r Heh’,
Un ruffte uns zu, goob uns zu verschtiehn,
Wier sollten doch noch mitnamme ihn.
 Su waarn mier trotzdan all ä Biss’l gefahr’n, Do kam ’r dänn mit flatternden Haar’n; Von Laafen erhitzt un gans matt,
In äner Hand d’n Hut, in d’r Annern de Crawatt.
Aen Schprung that’r, eher m’r sich versoong, Soz’r noch im letzten Woong. „Paßt auf!“ huß äs, „in unnern Kreis Kricht daar of Weitschprung än Preis!“
Nu ging’s dänn luß un d’r Schtreck entlang
Erschallte aus männing Woong Gesang, Un wieder annere im Hauf, Die goom sich wieder Rathsel auf. Dänn schließlich die Zeit zu vertreim,
Kunnte Käner ruhig bleim.
Rasch waar drim a die Zeit verschwunden, Wie mier uns in Northeim eingefunden.
[112]
In Northeim benutzen mier dan Aufenthalt Mit Assen; weche os’n warm, weche kalt.
Ja Viele waar’n unterdass’n
Su vertieft geworn beim Ass’n, Daß Manniger gaar nett huur, Wie „Einschteing“ gerufft nu wuur.
 Su kam’s dänn, daß in d’r Mäng,
Ae Gelaaf wuur un ä Gedräng,
Un Jeder aus d’n Mänschenmass’n Suchte die beste Gelaanghäät zu erfass’n; Mit gruß’n Sätz’n un machting Schpringe, Aen guten Platz sich zu erringe.
„Am Besten isses“, fung bei uns Aener aan:
„Mier richten uns Alle noch d’r Fahn; Unner Fähnrich muß uns Alle fiehr’n, Of disser Weis känne mier uns nett verlier’n!“
 Mier folgten ihn nu Schritt vor Schritt,
Balle warer vorn, balle in d’r Mitt;
Bis daß m’r erschreckt zusammefuhr’n, Entweter haar hatte uns, oder mier ihn verluhr’n, Un zu suung waar jetzt käne Zeit, Dänn as erklang all äs Geleit.
Su schprange mier rasch noch de Woong,
Un äs Arschte, wos mier nu soong, Unner Fähnrich soz in zwäter Klasse, Haar hatte gedacht in d’r Mänschenmasse Do hot m’r vor Kontroll wenig Sorrich,
Do gitt Alles im Gedräng mit dorrich.
[113]
Mier loff’n nu an Zug auf un ob, Bedänklich schittelte Manniger sän Kopp; Dänn jeder Woong waar iwerfillt ’s zeigte sich uns ä komisch Bild,
Dänn weil die Personenwoong alle waarn,
Sollten mier gaar im Viehwoong fahr’n.
 „Nä!“ huß es von uns, „dis thun mier nett, Wudervier haan mier Personebiljett?“ D’r Larm wuur un ower schlimm,
Mier loff’n im de Woong rundimmedim,
Un guckten in jeden Woong arscht nein, Dänn ’s kunnten doch wilde Thiere drinne sein, — Un wäärn mier in d’r Wuth derzwisch’n gekumme, Su wäär ower schrecklich geworn ’s Brumme.
Wull ower iwel, mit Unbehoong
Nahme mier Besitz von disse Woong, Un schließlich saaten mier doch mit frehling Gesicht: „’s is doch gut, daß mier haan ä Platz’l gekricht.“ Sugaar unner Fähnrich, daar iwer uns gelacht,
Waar mit Glans aus d’r zwäten Klasse gebracht,
Un mußte wie die Sach’n hie loong Mit nein bei uns in Gallawoong.
 An diss’n Aanblick dänkt Jeder jetzt noch draan, Wie mier in Göttingen kame aan.
Dicht gedrängt schtanden Mänschenmass’n.
Der Bahnhof kunnt’s kaum noch fassen, ’s waar ä Rauschen un ä Getimmel Un wätter nischt zu sahn wie Mänschen un Himmel. De Göttinger hatt’n, dis mußten mier saan,
In jeder Hinsicht ihr Bestes gethan;
Die Heißer waarn geschmickt alle mit Grien, A käne paar Schritt kunnte m’r giehn, Dänn hatte m’r wieder wos Neies zu schaue, ’s kunnte sich d’r grimmigste Mänsch erbaue.
Vorn Rothaus wuur nu Halt gemacht
Un die Fahne an beschtimmten Ort gebracht. Harnooger kunnte Jeder noch Beliem Grood aus, rachts oder links hinschiem. Un do m’r all lang grußen Dorscht gemarkt,
Su wuur sich arscht nu richtig geschtarkt.
Doch wie’s nu kam, ich wäß salwer nett wie, Waar Aener balle dorten, d’r Annere hie. Un schließlich zu Manning sän Lääd, Waarn mier Alle rimmehaar verschträät.
Off’n Fastplatz schließlich trof’n mier uns wieder
Un ließen uns behoglich nieder Un fräten uns iwer dan schiene Naß, Hauptsachlich wänns huß: „Frisch von Faß!“
 „Wißt’r woß“, saate Aener mit kräftiger Schtimm:
„Mier giehn ä Mool off’n Fastplatz rim;
Dänn suwoß ward uns nett wieder gebuten, Wollt ich Alles saan, fängt äs Harz aan zu bluten.“ Un su zehlt ’r dänn an sän Fingern ob, Alles woß schtande off’n Faßplatz rob.
„Ringkämpfer“, määnter, „die sein su schtark,
Die bieten jeden 500 Mark — Waar Aen von ihn’ wos wackreißt, Oder wull gaar niederschmeißt.“
„Un Schißbuden“, saater, „schtiehn ä Paar
Mit mehre Mädels, ’s sein warklich raar;
Aus Aener hot mich ä Mädel aangeblickt, Do bin ich orndig zusamme geknickt!“
 „In äner Bud wollt ich änglich nein, Do schtande draan: ‚Spaß muß sein!‘“
„Wie ich su schtieh, of ä Mool äne Daam
Gans nahnt an mier kam Un flisterte mier wos in Uhr. Ihr mißt nett glääm, daß ich wos huur, Un wie ich nu saate: „Wos fellt Sie denn ein?“
Do saate se: „Spaß muß sein!“
Nu wollt’r dänn noch me berichten, Jedoch saaten die Annern: „Wier woll’n verzichten, Mier woll’n liewer salwer hingiehn, Zu arscht ä Mool wu die Ringkämpfer schtiehn!“
„Ich will“, schprooch Aener mit muthing Miene,
„Mool sahn eb ich mier kann wos verdiene!“ Un richtig, haar zug ob sän Rock, Krämpelte sich auf, goob mier sän Schtock Un schprang — ich verschreckte mich zu Tuud
Nu gaar nauf bei dan Riesen of d’r Buud;
Jedoch in ä Paar Secunnten Waarer rasch wieder unten Un määnte nu mit heitere Schtimm: „’s häßt, verschreckt haan die sich ower schlimm!“
Wie mier su do schtanden, erschallte aus d’r Farn
Schteets dos Geschrei: „Prowiern ses meine Harrn!“
Do schtande nämlich ä Ding, wos Jeder kännt, Es ward schlichtwack „Hercules“ genännt, Un im Imsaan eher m’r sich versoog,
Erschallte all wieder ä machtiger Schlook.
Jeder schprang entsetzt zur Seit: „Harrejeses“ huß es, „’s sein ju unnere Leit!“
 Die Schleek erfolgten mit secher Wucht, Daß bewerte dan Mann seine ganse Bucht.
„Ach liewer Gott!“ fung daar Besitzer aan,
Wie immerzu wuur draufgeschlaan. „Ach liewer Gott!“ ’s ging uns dorch Mark un Bään: „Daar schleet mier ju Alles korz un klään!“
 Un umdrein kam nu seine Fra
Nu schließlich zu mier haar
Un määnte: „Thun se mier dan Gefall’n Un saanses doch zu dan All’n: Sie sollten uns doch nett me pfoppen, Sie soll’n a gans verimmesinst hie kloppen!“
’s hette trotzdan noch Manniger geschlaan,
Jedoch fung Aener von uns aan Un saate: „Nu häert zu ihr Leit, ’s ward nu ower de hechste Zeit, Mier miss’n nu zum Mittogsass’n.
Die Zeit vergitt hie unterdass’n.
Ihr wißt mier haan doch dan Beschääd: Kumme mier zum Aufzug zu schpäät, Su brängt uns dis doch Verdruß Von waang dan Vereinszuschuß.“
Drim isses am Besten, mier schtell’n Alles ein
Un giehn hernoger in: ‚Spaß muß sein.‘
 Kaum hatten mier nu unnern Hunger geschtillt, Do soong mier in Schtroßen ä buntes Bild. Vorwarts schtrömten de Mänschenmass’n,
Die Schtroßen kunnten se kaum noch fass’n.
Jeder eilte in Schpringe fort Hin zum Versammlingsort.
 Tausende von Mänschen nu all schtanden, Wie mier uns mitt’n Fahne einfanden.
Jeder Gau hatte seine Nummer;
Unnerer machte uns nu Kummer, Mier hatten Nr. 7 gekricht, Un dis is doch nett schie wie m’r schpricht. Mier schtanden trotzdan unverdross’n,
Obgleich d’r Schwääß kam richtig gefloss’n.
In dan Tumult fung Aener bei uns aan: „Paßt auf, kumme mier häm, woß unnere Fraansleit saan; Dos is gewiß, saans ses nett an die Glieder, D’n Gesicht noog känne se uns nett wieder!“
Nu wollt’r gewiß noch me saan
Do fung ä Annerer zu seifzen aan: „Nä ower suwos“ seifzter schwäär, „Wänn ich heit mant Jungesell noch wäär!“
 „Woß schprichste, Du host wull än Schpitz,
Dänn heste ju heit noch me Hitz;
Iwerhaupt ich wills Deiner Fra ä Mool saan!“ Fung lachend nu a Dritter aan.
 „Ach, Ihr seid mier de Wahr’n“, saate d’r Arschte verschtimmt, „Satt Ihr dänn gaar nett wos dorten kimmt?“
Un richtig, wie mier gena hinsoong,
Do ergriff uns Alle ä Wullbehoong, Dänn ä paar Hunnert Ehr’ndaam, ’s is nett geluung, Die kame schneeweis geklätt voriewergezuung.
 Rundim gings nu: „Ei!“ un: „Wie schien!“
Allerwaang huur m’r dan Ruf ergiehn.
Doch uns im Verein, die mier do schtanden Machte daar Aanblick nett zu Schanden; Mier saaten sich: „Haan sich Unnere gebutzt, Hot a all manniger Främde geschtutzt!“
Nu troot dänn d’r Zeitpunkt ein,
Wu die Daam zugethäält wuurn jeden Verein. Dos häßt, sie wuurn nett zerschnieten, Dis hetten mier doch nett gelieten; M’r muß dis nämlich su verschtiehn,
Bei jeder Fahn sollten Mehere giehn.
Kaum trooten Unnere bei d’r Fahn derbei, Waar Jeder wie gebuurn von Nei; Ja, Viele drängten sich an der Fahn Un wollten se nu a Mool traan.
Unner Fähnrich machte jedoch ä Gesicht,
Als wie wänn Aener schtarke Zahnschmarzen kricht. „Nä!“ määnter, „Ihr sucht gewiß Dumme, Do seid Ihr bei mir off’n Ast gekumme, Wänn Aener von Eich will namme de Fahn,
Su kannersche off’n Hämwaag traan!“
Nu waar dänn ändlich d’r Zug formiert Un de Arschten kame all aanmarschiert; Mehere Herolde in frieherer Tracht, Rieten vorbei in grußer Pracht.
Nu kam Musik, un’s Arschte woß mier soong,
Waar ä grußer Galawoong; Huuch off’n Woong schtande, dis mußte Jeder saan, D’r leibhaftige Tornvot’r Jahn. Haar blickte su frei of Alle nieder;
Starr, unbewagt bliem seine Glieder.
Schtädtische Beamte, Alle mit Cylinder, Ginge nu arscht d’rhinter, Dänn Fastausschuß un annere Gaue Waarn dään arscht zu schaue.
Dänn kam d’r zwäte Galawoong,
Un uumdrein mit Behoong Soong mier nu wierer waar nah, Daß droffe schtande de Germania. Fest schtand se off’n Woong geschtitzt off’n Schild
Un blickte su kihn un doch a su mild,
Fest gepraßt hatte se ihre Lippen. Wier saaten uns gleich: „Do is nett zu tippen!“
 Gesangsvereine un Schitzenbrieder Kame dänn un arscht wieder,
Un schließlich kam noch ä Schupp
Vom Göttinger Rodfahrerclub.
 Nu ändlich hatte unnere Schtunn geschlaan, Dänn de Musik fung all vor uns aan. „Gott loom Dank“, saate Manniger aus unnerer Mitt,
„Dasses bei uns nu a luus gitt!“
Nu gings dänn luus, dorch Schtroßen un Gass’n Marschierten mit de Mänschenmass’n, Un beinah aus jeden Haus, Schmissense Blumme und Schtreizle raus,
Sudaß m’r schließlich kä Knopploch entdeckte,
Wu nett Blumme oder ä Schtreizel schteckte.
 Wie mier nu dorch mehre Schtroßen marschiert, Do huß es pletzlich: „’s is wos passiert!“ Un richtig, m’r huur dos Geschrei erschall’n:
„De Germania is von Woong gefall’n!“
Doch wie mier nu gena hinsoong, Do schtand se noch feste off’n Woong, Bluus wos driewer waar, daar Thronehimmel Waar runtergefall’n zwisch’n Mänschengewimmel.
„’s is mant gut“, saate Jeder gerihrt
„Daß d’r Germania ist nischt passirt.“
 Erhitzt, matt un niedergeschlaan Kame ändlich mier off’n Fastplatz aan Un schtanden nu all lang of äner Schteet,
Huurn aandachtig of d’r Reed,
Bis pletzlich saate Aener: „Ower diss’n Brand!“ Un machte sich dinn un verschwand,
Un im Zeitraum von mehren Secunten Waar’n de Meesten von uns verschwunden.
Unmeeglich waarsch nu in diss’n Treim,
Daß m’r kunnten zusammebleim Un wann suung ging nett an dan Ort De Mänschen riss’n uns schteets mit fort. Im wann zu traff’n, hatte ich jede Buud besucht,
Doch hatte dis Alles wenig gefrucht.
Do ändlich fuul mier ein Du witte Mool in „Spaß muß sein“, Un wie ich aantroot diss’n Gang, Vernahm mei Uhr Männergesang, —
Un als Sänger saate ich mier gleich:
„Dis sein weche aus dänn Bereich.“
 Ich kam gerood wie äs Lied waar zu Aend Un huur wie Jeder klatschte de Händ. „Wißt’r woß“, määnte grood Aener aus’n Verein,
„Dis is besser als wie in ‚Spaß muß sein‘“.
Ae Annerer saate: „Ich will liewer singe, Als wie mich mit dan Riesen ringe, Dänn hette ich die 500 Mark genumme Wäärn die Ringkämpfer in Thräne verschwumme!“
Su verging dänn rasch die Zeit
Un die Obfahrtszeit waar nett weit, Un je wätter d’r Zeiger ging an d’r Uhr, Desto ängstlicher unner Fähnrich wuur.
 Daß haar nu gaarnwoß wollte saan,
Dis soog ne wull ä Jeder aan.
Wierer sich nett me kunnte halten, saat’r mier in Uhr Ower su sachte, dasses Käner huur: „Wäßte wos, mier bleim disse Nacht hie Un fahr’n mit’n arschten Zug morring frieh.
Meine Fahn traa ich noch d’r Bahn,
Dänn kannse of’n Hämwaag ä Annerer traan!“
 ’s wuur nu vorleifig Obschied genumme Unner Fähnrich verschprooch wieder zu kumme, Jedoch vergaablich mußten wier lauern.
Zu unnern, noch me zu Fähnrichs Bedauern
Saaten die Annern of d’r Bahn: „Nu kannste Deine Fahn salwer traan, Bei dan Mädels’n host Du Dir woß gewußt Un schmißt Dich wie äne Schwängkartoffel in d’r Brust.
Nu woll’n mier dos jetzt a halten,
Host Du ä Amt su mußtes a verwalten!“
 Nu loff’r dänn of d’n Bahnhof auf un nieder, „Niemools“, schluchzter, „waar ich Fähnrich wieder. Dasse mich haan zum Fähnrich gemacht
Dis verdarbt mier nu de ganse Nacht!“
Su kaams schließlich, wie die Sach’n do loong, Daß a zurick wuur gefahr’n in die schiene Woong. Jedoch wuur wätter kä Laam gemacht, ’s soog ju Käner, ’s waar dunkle Nacht.
Ob nu off’n Hämwaag woß is viergekumme,
Hoob ich bis jetzt nett vernumme; Bluus ä Geschrei haan Viele gehäert Wie d’r Fähnrich nu gans verschtäert
Sich legte auf’n Woong deengt weit
Un schrier: „O schmachvulle Zeit!“
Mier Annern, die mier dorten gebliem Haan uns die Zeit of’s Beste vertriem. Un wie nu All’n die Fahrt is bekumme, Dis hot gewiß ä Jeder vernumme.
Mitgebracht haan mier läder kän Preis,
Dänn mier saaten uns in schlichter Weis’: „Do mier bei uns manning Preis all haan, Könne se disse wu annerscht hin traan!“
 Doch sollten mier in schpätern Jahre’n
Wieder zu än Tornfast fahr’n,
Dänn ward’s all meeglich sein, Daß sich Preise langt unner Tornverein. Hiemit schließ ich un meine letzte Zeil Sei d’r Tornergruß:
„Gut Heil!“
* ↑ Tornfahrt ＝ Turnfahrt.
* ↑ rähnerisch ＝ regnerisch.
* ↑ Imschlook ＝ Umschlag.
* ↑ Schtään ＝ Stein.
* ↑ deengt ＝ tüchtig.
* ↑ toom ＝ toben.
* ↑ Bezäängte ＝ bezeichnete.
* ↑ Schtorm ＝ Sturm.
* ↑ hääst’s ＝ heißt es.
* ↑ Arschten ＝ Ersten.
* ↑ Gelaaf ＝ Gelauf.
* ↑ soßen ＝ saßen.
* ↑ Laafen ＝ Laufen.
* ↑ goom ＝ gaben.
* ↑ Assen ＝ Essen.
* ↑ Gelaanghäät ＝ Gelegenheit.
* ↑ suung ＝ suchen.
* ↑ rundimmedim ＝ rundum.
* ↑ Unbehoong ＝ Unbehagen.
* ↑ Aanblick ＝ Anblick.
* ↑ Heißer ＝ Häuser.
* ↑ Neies ＝ Neues.
* ↑ Harnooger ＝ nachher.
* ↑ Dorscht ＝ Durst.
* ↑ fräten ＝ freuten.
* ↑ Harz ＝ Herz.
* ↑ Daam ＝ Dame.
* ↑ Uhr ＝ Ohr.
* ↑ huur ＝ hörte.
* ↑ Farn ＝ Ferne.
* ↑ Harrn ＝ Herren.
* ↑ Schlook ＝ Schlag.
* ↑ Bään ＝ Bein.
* ↑ schleet ＝ schlägt.
* ↑ Leit ＝ Leute.
* ↑ soong ＝ sahen.
* ↑ Schwääß ＝ Schweiß.
* ↑ Fraansleit ＝ Frauensleute.
* ↑ Satt ＝ Seht.
* ↑ hinsoong ＝ hinsahen.
* ↑ Wullbehoong ＝ Wohlbehagen.
* ↑ Hunnert ＝Hundert.
* ↑ Ehr’ndaam ＝ Ehrendamen.
* ↑ geklätt ＝ gekleidet.
* ↑ Daam ＝ Damen.
* ↑ zerschnieten ＝ zerschnitten.
* ↑ gebuurn ＝ geboren.
* ↑ traan ＝ tragen.
* ↑ Hämwaag ＝ Heimweg.
* ↑ Huuch ＝ Hoch.
* ↑ Haar ＝ Er.
* ↑ Behoong ＝ Behagen.
* ↑ Schtunn ＝ Stunde.
* ↑ Gott loom Dank ＝ Gott Lob und Dank.
* ↑ hinsoong ＝ hinsahen.
* ↑ Schteet ＝ Stelle.
* ↑ Huurn ＝ Hörten.
* ↑ suung ＝ suchen.
* ↑ fuul ＝ fiel.
* ↑ Uhr ＝ Ohr.
* ↑ Wierer ＝ wie er.
* ↑ vergaablich ＝ vergeblich.
* ↑ Madels’n ＝ Mädchen.
* ↑ Laam ＝ Leben.
* ↑ deengt ＝ sehr.

## Anmerkungen (Wikisource)

* ↑ später Ass’n
* ↑ Fehlendes Anführungszeichen eingefügt